Британия колонизацияһының тәүге йылдарында Австралияға сәсәк ауырыуы ла үтеп инә, унда аборигендарҙың 50 проценты тиерлек һәләк була. Унан Яңы Зеландияның ерле халҡы ла зыян күргән. 1848 һәм 1849 йылдар араһында ҡыҙылса, йүткереү һәм грипп Гавай утрауҙарына тарала, һөҙөмтәлә унда йәшәгән 150 000 мең кешенең 40 000 һәләк була. Сирҙәр, башлыса сәсәк ауырыуы, Пасха утрауы халҡын тулыһынса тиерлек юҡҡа сығарған. 1875 йылда Фиджи утрауҙарында ҡыҙылса ауырыуы һөҙөмтәһендә 40 000-дән ашыу кеше һәләк була, был халыҡтың яҡынса өстән бер өлөшөн тәшкил итә. Бынан тыш, XIX быуатта айнуның һаны һиҙелерлек кәмей (күп осраҡта Хоккайдо утрауына япон күскенселәре килтергән йоғошло ауырыуҙар арҡаһында).